Elimelekas
Elimelekas, Ilumilku – senovės Ugarito raštininkas, užrašęs tris svarbius ugaritų mitologinius tekstus: mitus apie Baalą, Akhatą ir Keretą. Išlikę keletas kolofonų, kur šis raštininkas save įvardija „šubanitu, Atanu mokiniu, vyriausiuoju žyniu, rūmų valdytoju, vyriausiuoju ganytoju, Nikmepos, Ugarito karaliaus, tarnautoju“. Kaip teigia Gwendolyn Leick, esama pagrindo manyti, kad Elimeleko vaidmuo neapsiribojo vien sakytinės tradicijos šaltinių užrašymu. Galima identifikuoti Elimelekui būdingą stilių, savitą kalbą, be to, visuose jo kūriniuose esama keleto struktūrinių panašumų, jiems būdinga nuosekli teologija.